
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2011 M. gruodžio 20 D. SPRENDIMO NR. T-296 PAKEITIMO
2012 m. birželio 28 d. Nr. T-245
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 str. 1 d. ir rajono savivaldybės tarybos 2007 m. gegužės 17 d. sprendimu Nr. T-44 ,,Dėl Šakių rajono savivaldybės Kelių priežiūros ir plėtros programos lėšų vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti skyrimo ir panaudojimo tvarkos patvirtinimo“, nusprendžia,

iš dalies pakeisti rajono savivaldybės tarybos 2011 m. gruodžio 20 d. sprendimu Nr. T- 296 ,,Dėl rajono savivaldybės vietinės reikšmės kelių priežiūros ir plėtros 2012-2014 metų programos tvirtinimo“ patvirtintos rajono savivaldybės vietinės reikšmės kelių priežiūros ir plėtros 2012-2014 metų programos dalį ,,Šakių seniūnija“ išbraukiant eilutę ,,Asfalto dangos įrengimas Liepų gatvėje Šakiuose“ ir eilutę ,,Asfalto dangos atnaujinimas įrengiant pėsčiųjų taką Gimnazijos gatvėje Šakių mieste“ bei įrašant eilutę ,,Pėsčiųjų takų atstatymo darbai Kęstučio gatvėje Šakių mieste“, stulpelyje :ilgis“ įrašant „900“, stulpelyje „plotis“ įrašant „2,0“, stulpelyje ,,kaina tūkst. Lt“ įrašant ,,265,2“, stulpelyje ,,2012“ įrašant ,,265,2“.

